User:MUJEEBUSSUNNAH STUDENTS' TROOP

P.P AHMED SAQAFI KASHIPATNA

ಪಿ.ಪಿ ಅಹ್ಮದ್ ಸಖಾಫಿ ಕಾಶಿಪಟ್ಣ

ಹುಮ್ಮಸ್ಸಿನ ನಾಯಕನಿಗೆ ತೃತೀಯ ಬಾರಿ ಒಲಿದು ಬಂದ ನಾಯಕತ್ವ

ಕರ್ನಾಟಕದಲ್ಲಿ ಪ್ರಸ್ತುತ ಸಖಾಫಿಗಳ ಸಂಖ್ಯೆ ಬರೋಬ್ಬರಿ ಒಂಬೈನೂರ ಎಂಬತ್ತೊಂದು, ಬಹುಷಃ ಬಿರುದು ದಾರಿಗಳಲ್ಲಿ ಕರುನಾಡಲ್ಲಿ ಸುಲ್ತಾನುಲ್ ಉಲಮಾರ ಶಿಷ್ಯವೃಂದ ಮೊದಲ ಸ್ಥಾನದಲ್ಲಿರುವ ದೊಡ್ಡ ಉಲಮಾ ಕುಟುಂಬ

ಸುಲ್ತಾನುಲ್ ಉಲಮಾರ ಮಕ್ಕಳ ಬೃಹತ್ ಅಧಿಕೃತ ಸಂಘಟನೆಯಾಗಿದೆ ಕರ್ನಾಟಕ ಸಖಾಫಿ ಕೌನ್ಸಿಲ್. ಐದು ವರ್ಷಗಳ ಹಿಂದೆ ಮಂಗಳೂರಿಗೆ ಆಗಮಿಸಿದ್ದ ಸುಲ್ತಾನುಲ್ ಉಲಮಾರ ಘನ ಸಾನಿಧ್ಯದಲ್ಲಿ ನಡೆದ ಸಖಾಫಿ ಕೌನ್ಸಿಲ್ ಮಹಾಸಭೆಯಲ್ಲಿ ಪಿ.ಪಿ.ಅಹ್ಮದ್ ಸಖಾಫಿ ಕಾಶಿಪಟ್ನ ರವರನ್ನು ಅಧ್ಯಕ್ಷರನ್ನಾಗಿ ಘೋಷಣೆ ಮಾಡಿ ಎ.ಪಿ.ಉಸ್ತಾದರ ಅಮೃತ ಹಸ್ತದಿಂದ ಶಾಲು ಹೊದಿಸಿ ಸನ್ಮಾನಿಸಿ ಗೌರವಿಸಲಾಯಿತು.

ಉಸ್ತಾದರ ಆಶಿರ್ವಾದ ಸಿಕ್ಕಿದವ ಹಿಂದೆ ಹೆಜ್ಜೆಯಿಟ್ಟ ಚರಿತ್ರೆ ಉಂಟೇ!? ಅದರಲ್ಲೂ ಸಖಾಫಿಗಳೆಂದರೆ ಉಸ್ತಾದರಿಗೆ ಅದೆಂತಹಾ ಅದಮ್ಯ ಪ್ರೀತಿ! ಆಪ್ರೀತಿಯಿಂದ ದಕ್ಕಿದ ಆಶೀರ್ವಾದವೆಂಬ ಶಕ್ತಿಯೊಂದಿಗೆ ತನ್ನ ಜವಾಬ್ದಾರಿಯನ್ನು ನಿಬಾಯಿಸುವತ್ತ ಹೆಜ್ಜೆ ಇಟ್ಟರು..

ಮೂರನೇ ಅವಧಿಗೆ ಅಧ್ಯಕ್ಷರಾಗಿ ನಿಯುಕ್ತರಾದ ಪಿ.ಪಿ.ಉಸ್ತಾದ್ ಕರ್ನಾಟಕದ ಹದಿನೇಳು ಜಿಲ್ಲೆಗಳಲ್ಲಿ ಜಿಲ್ಲಾ ಘಟಕಗಳು ಮತ್ತು ಅದರ ಅಧೀನದಲ್ಲಿ ತಾಲ್ಲೂಕು ಘಟಕಗಳು ರಚನೆಯಾಗುವಲ್ಲಿ ಅವಿರತ ಪ್ರಯತ್ನ ಮಾಡಿದ್ದಾರೆ, ಪ್ರಯತ್ನ ಫಲಪ್ರದವೂ ಆಗಿದೆ.!
 * ಅಲ್ ಹಂದು ಲಿಲ್ಲಾಹ್*

ಸುನ್ನೀ ಸ್ಟೂಡೆಂಟ್ಸ್ ಫೆಡರೇಶನ್ ಇದರ ರಾಜ್ಯ ಸಮಿತಿಯ ಮೊದಲ ಅಧ್ಯಕ್ಷರಾಗಿ ಆಯ್ಕೆಯಾದ ಪಿ.ಪಿ.ಉಸ್ತಾದ್ ಕರ್ನಾಟಕದ ಗಲ್ಲಿ ಗಲ್ಲಿಗಳಲ್ಲಿ ಎಸ್ಸೆಸ್ಸೆಫ್ಪಿನ ತ್ರಿವರ್ಣ ಪತಾಕೆ ರಾರಾಜಿಸುವಂತೆ ಮಾಡುವಲ್ಲಿ ಸ್ಮರಣೀಯ ಸಾಧನೆಯನ್ನು ಮಾಡಿದ್ದಾರೆ.. ಕರ್ನಾಟಕ ಸುನ್ನೀ ಕೋಡಿನೇಶನ್ ಪ್ರಧಾನ ಕಾರ್ಯದರ್ಶಿಯೂ ಸಹಾ ಆಗಿರುವ ಸಖಾಫಿ ಉಸ್ತಾದ್ ಸಖಾಫಿ ಆರ್ಥಿಕ ಕೌಟುಂಬಿಕ ಮತ್ತು ಮಿಗಿಲಾಗಿ ಆರೋಗ್ಯ ಸಮಸ್ಯೆ ನಿರಂತರವಾಗಿ ಕೊಡುತ್ತಿದ್ದರೂ ಸಂಘಟನೆಯ ಹಿತ ಮತ್ತು ಏಳಿಗಾಗಿ ಸಮಸ್ಯೆಗಳನ್ನು ಹೂಮಾಲೆಯಾಗಿ ಸ್ವೀಕರಿಸಿ ಕಾರ್ಯಪ್ರವೃತ್ತರಾಗುತ್ತಾರೆ.

ಹೌದು, ಛಲ ಇದ್ದಲ್ಲಿ ಬಲ ತಾನಾಗಿಯೇ ಬರುತ್ತೆ. "ಮನಸ್ಸಿದ್ದರೆ ಮಾರ್ಗ" ಎಂಬ ನಾಡ್ನುಡಿ ಇಲ್ಲಿ ಸ್ಮರಣೀಯ.

ಸರಳ ಮತ್ತು ಸ್ವಾಭಿಮಾನದಲ್ಲಿ ಜೀವನ ಸಾಗಿಸುವ ಉಸ್ತಾದ್ "ಎಷ್ಟು ವರ್ಷ ಬದುಕಿದೆ ಎನ್ನುವುದಕ್ಕಿಂತ ಬದಿಕಿದ ವರ್ಷದಲ್ಲಿ ಏನು ಮಾಡಿದೆ" ಎಂದು ಆಲೋಚಿಸಬೇಕು ಎಂದು ಸಚ್ಚರಿತರು ಹೇಳಿದ ಪಾಠ ಜೀವನದಲ್ಲಿ ಅಳವಡಿಸಿಕೊಂಡವರಲ್ಲಿ ಸಖಾಫಿ ಉಸ್ತಾದ್ ಅಪೂರ್ವರು.!

ಜಿ.ಎಂ.ಉಸ್ತಾದ್, ಎಸ್.ಪಿ.ಉಸ್ತಾದ್, ಕೆ.ಕೆ ಸಖಾಫಿ ಮುಂತಾದ ಸಖಾಫಿ ದಿಗ್ಗಜರಲ್ಲಿ ಒಬ್ಬರಾಗಿ ಕರ್ನಾಟಕದಲ್ಲಿ ಸಂಘಟನೆಳನ್ನು ಕಟ್ಟುವ ಮತ್ತು ಬೆಳೆಸುವ ಅಪಾರ ಸಾಮರ್ಥ್ಯ ಹೊಂದಿರುವ ಪಿ.ಪಿ.ಸಖಾಫಿ ಉಸ್ತಾದ್ ಮೂರನೇ ಅವಧಿಯಲ್ಲಿ ಕರ್ನಾಟಕದ ಸಖಾಫಿ ಕುಟುಂಬವನ್ನು ಇನ್ನಷ್ಷು ಪ್ರಬಲಗೊಳಿಸುವರು ಎಂಬ ಆತ್ಮ ವಿಶ್ವಾಸ ಕರುನಾಡ ಸಖಾಫಿಗಳ ಮಾನಸದಲ್ಲಿ ಮನೆಮಾಡಿದೆ.

ಅಲ್ ಹಂದು ಲಿಲ್ಲಾಹ್ ಈ ವರ್ಷ ಕರುನಾಡ ಸಖಾಫಿ ಕುಟುಂಬಕ್ಕೆ ಇನ್ನಷ್ಟು ಶಕ್ತಿ ಬಂದಿದೆ. ಆದ್ಯಾತ್ಮಿಕತೆಯಲ್ಲಿ ದೇಶವಿದೇಶಗಳಲ್ಲಿ ಖ್ಯಾತಿ ಪಡೆದ ಸಾದಾತ್ ಕುಟುಂಬದ ಕಣ್ಮಣಿ ಅಸ್ಸಯ್ಯಿದ್ ಶಿಹಾಬುದ್ದೀನ್ ಅಲ್-ಹೈದ್ರೂಸಿ ಕಿಲ್ಲೂರು ತಂಙ್ಙಳ್ ಗೌರವಾಧ್ಯಕ್ಷರಾಗಿ,  ಸೈಯ್ಯಿದ್ ಇಲ್ಯಾಸ್ ತಂಙ್ಙಳ್  ಎರುಮಾಡ್ ಕೋಶಾಧಿಕಾರಿಯಾಗಿಯೂ ಅಸ್ಸಯ್ಯಿದ್ ಹಾಮೀಮ್ ತಂಙ್ಙಳ್ ಬಾಳೆಹೊನ್ನೂರು ಉಪಾಧ್ಯಾಕ್ಷರಾಗಿಯೂ ತಮ್ಮ ಅಮೂಲ್ಯ ಸೇವೆಗೆ ಸಿದ್ದರಾಗಿರುವುದು ಸಖಾಫಿ ಪಾಳಯದಲ್ಲಿ ಹುರುಪಿನ ಬಿರುಗಾಳಿ ಬೀಸಿದೆ.

ನಾಯಕರ ಅಂಗೀಕಾರ ಮತ್ತು ಸಹಕಾರ ನಮ್ಮಲ್ಲಿದ್ದರೆ ಕರ್ನಾಟಕದ ಸಖಾಫಿ ಕುಟುಂಬವನ್ನು ಕಂಡು ಭಾರತದ ಗ್ರಾಂಡ್ ಮುಫ್ತಿ ಸಂತಸಪಡುವಲ್ಲಿ ಎರಡು ಮಾತಿಲ್ಲ.!

ಸಖಾಫಿಗಳ ಏಳಿಗೆ ಉಸ್ತಾದರ ದೊಡ್ಡ ಆಸೆಯಾಗಿದ್ದರೆ ಆ ಉಸ್ತಾದರ ಸಂತೋಷ ನಮ್ಮ ದೊಡ್ಡ ಅಭಿಲಾಷೆಯಾಗಬೇಕು ತಾನೇ!?

ನೂತನ ಅಧ್ಯಕ್ಷರಿಗೂ ಇತರ ಸಾರಥಿಗಳಿಗೂ ಅಲ್ಲಾಹನು ಹಿಮ್ಮತ್ತನ್ನು ನೀಡಲಿ. ಆಮೀನ್.